

ПОПРАВКА

на Делегиран регламент на Комисията от 4 февруари 2016 година за допълнително уточняване на обстоятелствата, при които е необходимо изключване от приложното поле на правомощията за обезценяване или преобразуване съгласно член 44, параграф 3 от Директива 2014/59/ЕС на Европейския парламент и на Съвета за създаване на рамка за възстановяване и преструктуриране на кредитни институции и инвестиционни посредници

Член 9:

*вместо:*

„Член 9

Изключване на основание избягване на спад в стойността по член 44, параграф 3, буква г) от Директива 2014/59/ЕС

1. Органите за преструктуриране могат да изключват задължение или клас задължения от инструмента за споделяне на загуби, когато с това изключване може да се избегне загуба на стойност, така че притежателите на задължения, които не са изключени, ще бъдат в по-благоприятна позиция, отколкото биха били, ако задълженията са били обхванати от споделяне на загуби.

Органите за преструктуриране могат да изключат задължение от споделяне на загуби в съответствие с член 44, параграф 3, буква г) от Директива 2014/59/ЕС, когато ползата от изключването за други кредитори би надхвърлила приноса към поемането на загубите и рекапитализацията, ако изключването не е било направено.

2. За да се прецени дали условието, посочено в параграф 1, е изпълнено, органите за преструктуриране сравняват и оценяват резултатите за всички кредитори, произтичащи от потенциалното споделяне или несподеляне на загуби, в съответствие с член 36, параграф 16 и член 49, параграф 5 от Директива 2014/59/ЕС.“,

*да се чете:*

„Член 9

Изключване на основание избягване на спад в стойността по член 44, параграф 3, буква г) от Директива 2014/59/ЕС

1. Органите за преструктуриране могат да изключат задължение или клас задължения от инструмента за споделяне на загуби, когато с това изключване може да се избегне загуба на стойност, така че притежателите на задължения, които не са изключени, ще бъдат в по-благоприятна позиция, отколкото ако задълженията са били обхванати от споделяне на загуби.

2. За да се прецени дали условието, посочено в параграф 1, е изпълнено, органите за преструктуриране сравняват и оценяват резултатите за всички кредитори, произтичащи от потенциалното споделяне или несподеляне на загуби, в съответствие с член 36, параграф 16 и член 49, параграф 5 от Директива 2014/59/ЕС.“.